b'\n_START_ARTICLE_\nPierre Danican Philidor\n_START_PARAGRAPH_\nPierre Danican Philidor (f\xc3\xb8dt 22. august 1681 i Paris, d\xc3\xb8d 1. september 1731 i Versailles) var en fransk komponist ved hoffet til kong Ludvig XIV av Frankrike. Han var en av flere i familien Philidor som var aktive som musikere og komponister ved de franske kongehoffene p\xc3\xa5 1600- og 1700-tallet.\n_START_SECTION_\nLiv\n_START_PARAGRAPH_\nPhilidor var s\xc3\xb8nn av Jacques Danican Philidor \xc2\xable Cadet\xc2\xbb og nev\xc3\xb8 av Andr\xc3\xa9 Danican Philidor. I 1697 fikk Pierre oppf\xc3\xb8rt sitt f\xc3\xb8rste sceneverk ved hoffet, en pastorale. Samme \xc3\xa5r ble han oboist og fiolinist i Grande Ecurie du Roy og i 1704 i Chapelle royale. Fra 1716 fikk \xc3\xa6ren av \xc3\xa5 spille gambe i kongens kammerorkester (chambre du roi).'